***Zápisnica 6/2017 z rokovania Občianskeho výboru MsČ Černová***

*V Černovej, 16. 11. 2017.*

*A. Otvorenie a privítanie členov občianskeho výboru poslancom MsZ Patrikom Habom*

*B. Schválenie programu rokovania s týmito bodmi:*

1. *Informácia o ustanovujúcej schôdzi pozemkového združenia vlastníkov pre IBV v lokalite Hríby (7.12.2017 o 12.30 hod)*
2. *Príprava a organizácia podujatia Rodáci 2018 v  Černovej a výročia 80 rokov od smrti Andreja Hlinku*
3. *Plnenie investičného plánu a plánu opráv pre rok 2017*
4. *Návrh požiadavky do IP mesta pre rok 2018 (tréningové ihrisko a školská jedáleň)*
5. *Majetkové usporiadanie ul. Dolná a park Stará Černová*
6. *Celonárodná spomienka 110 rokov Černovskej tragédie – vyhodnotenie*
7. *Kontrola úloh z posledného rokovania OV*
8. *Úlohy a uznesenia z rokovania*
9. *Rôzne (černovská kronika, kroje pre ZŠ, RTVS- príprava dokumentu Andrej Hlinka, Mikuláš pod stromčekom, slávobrána, pokladňa OV)*
10. *Záver*

*C. Rokovanie podľa schváleného programu:*

***bod č. 1: Informácia o ustanovujúcej schôdzi pozemkového združenia vlastníkov pre IBV v lokalite Hríby (7. 12. 2017o 12. 30 hod)***

*Predseda OV MsČ Patrik Habo objasnil aktuálny stav UP zóny lokality Hríby a prípravu pozemkových úprav pre budúcu IBV Hríby.*

* *7. 12. 2017 budú na ustanovujúcej schôdzi vlastníkov a účastníkov konania (valné zhromaždenie) prerokované stanovy a zvolení členovia do predstavenstva nového pozemkového združenia s názvom „Združenie účastníkov pozemkových úprav Ružomberok – Černová Hríby“. Následne dôjde k zvoleniu štatutára združenia (predsedu) a ostatných volených funkcionárov z radov predstavenstva.*

***bod č. 2: Príprava a organizácia celonárodnej pietnej spomienky výročia 80 rokov od smrti Andreja Hlinku a 8. ročník spoločenskej akcie „Rodáci 2018“ v Černovej***

* *Predseda OV Patrik Habo predložil časový harmonogram celonárodnej pietnej spomienky 80 rokov od smrti Andreja Hlinku, ktorá sa pripravuje na dva dni – 16. a 17. 8. 2018. Organizátori spomienky budú: Mesto Ružomberok, OV MsČ Černová a Spoločnosť Andreja Hlinku.*
* *Navrhovaný program pietnej spomienky je dvojdňový:*

*- V štvrtok 16. 7. 2018 začne program v Bratislave (návrh - položenie vencov v Parku Andreja Hlinku v Ružinove a slávnostné zhromaždenie v historickej budove Národnej rady na Zochovom námestí, doprava do Bratislavy autobusom bude pre Černovčanov zabezpečená).*

*- V piatok 17. 8. 2018 program pokračuje v Ružomberku (svätá omša vo farskom kostole, pietna spomienka pri soche Andreja Hlinku, odborná diskusia v KD AH, večerná pietna spomienka v Černovej po sv. omši)*

*- V sobotu 18. 8. 208 sa bude zároveň konať aj 8. ročník celosvetového stretnutia Černovčanov „Rodáci 2018“. Miesto: ihrisko v Čutkovskej doline. Program: svätá omša, športové dopoludnie, obed, popoludňajší kultúrny program, divadelné predstavenie v prírode.*

*Úlohy:*

*- navrhnúť organizačný výbor*

*- pripraviť pozvánku pre pozývaných*

*- doplniť a zabezpečiť zoznam adries pozvaných*

*- určiť zodpovedného režiséra kultúrneho programu*

*- zabezpečiť zdroje na podujatie formou dotačných projektov (kultúra a šport) v termíne do 30. 11. 2017 (Patrik Habo, Martin Hatala)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

***bod č. 3: Plnenie investičného plánu a plánu opráv pre rok 2017***

* *Investičný plán pre našu MsČ pre rok 2017 bol zrealizovaný okrem jednej investičnej akcie, ktorá je z dôvodu nepriaznivého počasia presunutá do roku 2018 (tréningové futbalové ihrisko s umelou trávou – TJ MÁJ)*
* *Bolo zrealizované :*

1. *Asfaltová komunikácia - ul. Za Járočkom*
2. *Oprava chodníkov a nájazdov - ul. Nová a ul. Čutkovská*
3. *Inžinierska a majetková činnosť: PD Revitalizácia parku Černová*
4. *Inžinierska a majetková činnosť: PD Parkovisko Slnečná (UK a SP)*
5. *Oprava cesty - ul. Ku ihrisku*
6. *Chodník a schody pre peších od ul. Za jaročkom na ul. Pri Váhu (Medzi lušky)*
7. *Chodník pre peších ul. Čremošná, oprava cesty Čremošna*
8. *Detský mobiliár - park Černová*
9. *Oprava historického humna oproti KD*

***bod č. 4: Návrh požiadavky do IP mesta pre rok 2018***

* *V rámci schváleného rozpočtu mesta pre rok 2017 bola v investičnom pláne pre mesto Ružomberok a jeho obvody určená rovnaká suma pre všetky obvody v hodnote 100 000 €*
* *Pre MsČ Černová boli v zmysle tejto sumy pre rok 2017 schválené pre Černovú tieto investičné akcie:*

*1. Investičné akcie plánované pre rok 2018:*

* *Tréningové futbalové ihrisko s umelou trávou pre TJ Máj Černová (nezrealizovaná akcia z roku 2017)*
* *Parkovisko ul. Slnečná (za telocvičnou) – rozpočet mesta*
* *Rekonštrukcia javiskového ozvučenia pre KD Černová (externé zdroje)*
* *Komplexná rekonštrukcia strechy na školskej jedálni pri ZŠ AH – havarijná oprava mesta*
* *Oprava strechy a časti interiéru v objekte požiarnej zbrojnice pre DHZ – grant MV*
* *Obstaranie zásahového a prepravného vozidla pre DHZ Černová – grant MV*
* *Centrálny informačný systém – Černová – rozpočet mesta*
* *Doplnenie detského mobiliáru: Detský park Nová Černová– rozpočet mesta*
* *Realizácia bezpečnostného projektu na št. ceste 1/18, odbočka na ul. Račkov a prechod na most do Hrboltovej (priechod pre chodcov, osvetlenie, chodník, zníženie rýchlosti, zákaz predbiehania) – havarijný fond mesta a SSC*
* *Oprava komunikácie ul. Milkov – rozpočet mesta*
* *Doplnenie priečnych dažďových žľabov na ul. Za Járočkom– dotácia na MsČ*
* *Oprava chodníkových nájazdov na ul. Pri Váhu – rozpočet mesta*
* *Oprava potočných korýt a vyčistenie potokov na ul. Ku ihrisku a ul. Račkov – menovite opravy mesta*

*2. Projektová, majetková a inžinierska činnosť:*

* *Pokračovanie v projekte pozemkových úprav lokality Hríby pre prípravu IBV*
* *Zabezpečenie PD a stavebného povolenia pre dokončenie verejného plynovodu na uliciach v Starej Černovej*
* *Územné a stavebné povolenie, výkup pozemkov pre revitalizáciu oddychového parku pri ZŠ AH*

***bod č. 5: Majetkové usporiadanie ul. Dolná a park Černová***

*Predseda MsČ a Ing. Lajčiak informovali členov OV o potrebe doriešiť majetkoprávny stav pod komunikáciou na ul. Dolná (odkúpenie malých podielov od vlastníkov pozemkov).*

*Komunikácia bola realizovaná v roku 2013 a niektorí vlastníci ešte neodpredali podiel v pozemkoch pod jestvujúcou komunikáciou. Právne oddelenie mesta má zabezpečiť pre nich súhlasné formuláre a pre všetkých vlastníkov po ich súhlasnom stanovisku im za uvedené pozemky zaplatí, resp. ich vykúpi.*

*Podobnú činnosť treba vykonať aj u vlastníkov pozemkov pod parkom v Černovej pri škole, kde dôjde v roku 2019 k obnove a celkovej revitalizácii v zmysle platne PD.* [*http://www.cernova.sk/aktualne/?a=komplexna-revitalizacia-parku-cernova&id=1073*](http://www.cernova.sk/aktualne/?a=komplexna-revitalizacia-parku-cernova&id=1073)

***bod č. 6: Celonárodná pietna spomienka 110 rokov od Černovskej tragédie – vyhodnotenie***

*Členovia OV konštatovali, že významná akcia bola pre nás po organizačnej stránke zvládnutá a hlavný cieľ, ktorým bolo si dôstojne pripomenúť na našich martýrov a odovzdať ich historický odkaz ďalším generáciám, bol splnený. Negatívum bolo nepriaznivé počasie a absencia vysokých štátnych politikov, ktorí bez odôvodnenia na celonárodnú akciu neprišli. Zúčastnili sa niektorí poslanci NR SR za SNS a SMER, župan ŽSK pán Blanár, predseda KDH Aloiz Hlina, štátny tajomník MV R. Urbanovič, spišský biskup Štefan Sečka a arcibiskup Cyril Vasiľ, ktorý celebroval slávnostnú svätú omšu.*

*Predseda OV Patrik Habo zhrnul poďakovanie takto:*

[*http://www.cernova.sk/aktualne/?a=podakovanie-110-rokov-cernovskej-tragedie&id=1396*](http://www.cernova.sk/aktualne/?a=podakovanie-110-rokov-cernovskej-tragedie&id=1396)

***bod č.7: Kontrola úloh z posledného rokovania OV***

* *Celkové vymaľovanie interiéru a oprava vonkajšej fasády Kultúrneho domu – splnená*
* *Oprava zámkových dlažieb a dažďových rigolov na ul. Andreja Hlinku - splnená*
* *Nátery jestvujúcich stĺpov verejného ozvučenia a lavičiek - splnená*
* *Oprava a doplnenie jestvujúcich drevených oplotení na ul. Andreja Hlinku - splnená*
* *Oprava a maľovka vonkajšej fasády na rodnom dome Andreja Hlinku - splnená*
* *Vyčistenie pamätnej tabule na KD a Pomníka černovských martýrov a jeho okolia - splnená*
* *Oprava a výmena poškodeného dreveného oplotenia na cintoríne - splnená*
* *Zabezpečenie nových zástav (slovenská a černovská) na cintoríne a na KD - splnená*
* *Parkové a záhradné úpravy na ul. A. Hlinku a na ul. Černovských martýrov - splnená*
* *Kontrola a oprava verejného ozvučenia na ul. A. Hlinku a na cintoríne - splnená*
* *Celková rekonštrukcia strešného krovu historického humna oproti KD - splnená*
* *Vymeniť poškodenú a neestetickú informačnú tabuľu v Starej Černovej - splnená*
* *Zabezpečiť nové kroje pre deti do ZŠ AH - splnená*
* *Označiť tabuľkou opravené historické humno - splnená*
* *V spolupráci s farnosťou pomôcť pri revitalizácie okolia kaplnky panny Márie na starom cintoríne- splnená*
* *Doplniť nápis - názov školy ZŠ Andreja hlinku od ul. Priehradka - splnená*
* *Zabezpečiť odpílenie lipy na hornom cintoríne - splnená*
* *Postaviť slávnostnú slávobránu pri vstupe do Černovej pri KD pre pietnu spomienku 110 rokov Černovskej tragédie -splnená*

***bod č. 8: Úlohy a uznesenia***

*(Zodpovedný predseda MČ Černová)*

* *Opraviť a vyčistiť koryto potoka na ul. Ku ihrisku*
* *Pokračovať v procese prípravy projektu JPÚ v lokalite Hríby*
* *Zabezpečiť riešenie zvýšenia bezpečnosti na ceste 1/18 v úseku od mostu Hrboltová a odbočením na ul. Račkov (priechod pre chodcov, zákaz predbiehania, zníženie rýchlosti)*
* *Zabezpečiť pravidelné čistenie vstupov do Černovej pri ceste 1/18 a taktiež okolia školy, kostola a parku*
* *Vybrať zvyšné betónové pätky v parku na Novej Černovej*
* *Zabezpečiť prestupnú dopravnú mrežu ku Mariánovi Kaljarovi*
* *Vyčistiť dažďové vpuste pri pizzerii Camino*
* *Doplniť verejne osvetlenie na chodníku „Medzi lušky“ pod RD Ľuboša Koreňa*

***bod č. 9: Rôzne (diskusia)***

*V diskusii sa dohodlo, že obecnú kroniku, ktorú písal pán Sidor (zosnulý), preberieme od pani Sidorovej a budeme v nej pokračovať a oslovíme ochotného človeka, ktorý sa to podujme písať. V decembri sa bude konať tradične Dobrá novina, stretnutie s Mikulášom pod stromčekom, vianočný punč po polnočnej sv. omši a silvestrovský ohňostroj. Pokladníčka Katarína Kováčová informovala o stave financií správe OV a pripomenula ich potrebu dočerpania do konca roka 2017.*

***bod č. 10: Záver***

*Predseda MsČ poďakoval zúčastneným za pozornosť a účasť a pripomenul, že sa najbližšie stretneme na tradičnom novoročnom stretnutí OV so zástupcami spolkov, združení a inštitúcii v Černovej v januári 2018.*

*Zapísal:* ***PaedDr. Richard Buroš***  *Overil:* ***Patrik Habo,*** *predseda OV MsČ*

*V Černovej, dňa 26. 11. 2017.*

*Zúčastnení členovia rokovania: Patrik Habo, Ing. Vladimír Lajčiak, Peter Bačkor, Ing. Damián Záhorec, Katarína Kováčová, PaedDr. Richard Buroš, Jozef Janči,*

*Ing. Ján Frolo , Mgr. Dušan Schnierer – neprítomní*